### 3.2.16 Kuvien ominaisuudet

Paikka

Kuvan paikka voi olla tietyssä kohdassa näytöllä tai suhteessa koordinaatistoon. (katso kuvan Ominaisuudet). Jälkimmäinen saadaan aikaan niin, että määritellään kolme nurkkapistettä. Tällöin voit skaalata, kiertää tai jopa venyttää kuvia.

· 1. nurkka (kuvan vasemman alanurkan paikka)

· 2. nurkka ( kuvan oikean alanurkan paikka)
Huomaa: Tämä nurkka voidaan kiinnittää vain, jos ensimmäinen nurkka on asetettu ensin. Se määrää kuvan leveyden.

· 4. nurkka (kuvan vasemman ylänurkan paikka)
Huomaa: Tämä nurkka voidaan kiinnittää vain, jos ensimmäinen nurkka on asetettu ensin. Se määrää kuvan korkeuden.

Huomaa: Katso myös komentoa Nurkka

Esimerkkejä:

Luodaan kolme pistettä A, B ja C. Tutkitaan nurkkapisteiden vaikutusta.

· Aseta piste A ensiksi ja sitten piste B kuvasi toiseksi kulmaksi. Vetämällä pisteitä A ja B Siirrä-tilassa voit helposti tutkia niiden vaikutusta.

· Aseta piste A ensiksi ja sitten piste C neljänneksi nurkaksi. Tutki, miten pisteiden vetäminen nyt vaikuttaa kuvaan.

· Lopuksi voit asettaa kaikki kolme pistettä ja nähdä miten pisteiden raahaaminen venyttää kuvaa.

Näit jo miten voit vaikuttaa kuvasi sijaintiin ja kokoon. Jos haluat kiinnittää kuvasi pisteeseen A ja asettaa sen leveydeksi 3 ja korkeudeksi 4 yksikköä, niin toimi seuraavasti:

· 1. nurkka: A

· 2. toinen nurkka: A + (3, 0)

· 4. nurkka: A + (0, 4)

Huomaa: Jos nyt siirrät pistettä A Siirrä-tilassa, niin kuvasi säilyttää halutun koon.

Muuta aiheeseen liittyvää

3.2 Toiminnot
Taustakuva
Läpinäkyvyys

www.geogebra.org