## 7.1. Brukardefinerte verktøy

Du kan lage ditt eige verktøy i GeoGebra ut frå ein konstruksjon som du har laga frå før. Etter å ha utført den aktuelle konstruksjonen for verktøyet, kan du klikke på Lag nytt verktøy på verktøylinja. I vindauget som dukkar opp, kan du bestemme startobjekt og sluttobjekt for verktøyet. Du kan òg velje namn, ikon og kommando for verktøyet.

Eksempel: Kvadratverktøy

· Konstruer eit kvadrat ved å starte med to punkt A og B. Konstruer dei andre hjørna og bind dei saman ved hjelp av verktøyet Mangekant. Då får du kvadratet poly1.

· Vel Lag nytt verktøy i Verktøy menyen.

· Vel Sluttobjekt: Klikk på kvadratet eller vel det frå nedtrekksmenyen.

· Vel Startobjekt: GeoGebra vil automatisk vise dei moglege vala for deg (her: punkt A og B). Du kan òg endre på valet av startobjekt ved å bruke nedtrekksmenyen eller ved å klikke på dei i konstruksjonen.

· Skriv inn namnet på verktøyet og kommandonamnet for det nye verktøyet ditt. Verktøynamnet vil visast i verktøylinja til GeoGebra. Kommandonamnet kan brukast i inntastingsfeltet.

· Du kan òg velje eit ikon for verktøyet, som skal vise på verktøylinja. GeoGebra tilpassar storleiken på biletet automatisk for at det skal passe til knappen på verktøylinja.

Obs: Du kan bruke det nye verktøyet både frå verktøylinja og som ein kommando i inntastingsfeltet. Alle verktøy blir automatisk lagra i GGB-fila du har konstruert. Klikk på Innstillingar og deretter på Lagre innstillingar for å bruke verktøyet i andre konstruksjonar.

Ved å bruke Endre verktøy i menyvalet Verktøy, kan du slette eit verktøy eller redigere namn og ikon for verktøyet. Du kan òg lagre det valde verktøyet i ei GeoGebra Verktøy Fil (“GGT”). Denne fila kan brukast seinare. (Bruk Fil, Opne for å laste inn og bruke verktøyet i ein annen konstruksjon.)

Obs: Å opne ei “GGT”-fil vil ikkje endre på konstruksjonen du held på med. Det vil derimot skje om du opnar ei “GGB”-fil.

Tilsvarende emne

7. Verktøy og verktøylinje

www.geogebra.org