## 7.1. Korisnički definisani alati

GeoGebra omogućava da napravite alate koji su zasnovani na delovima crteža. Prvo je potrebno da pripremite konstrukciju za alat, a zatim da kliknete na Napravi novi alat u meniju Alati. Pojaviće se prozor u kojem treba da odaberete ulazne objekte i rezultat alata, a nakon toga ime alata, odgovarajuće naredbe i ikonu koja će ga predstavljati na traci sa alatima.

Primer: Alat za kvadrat

· Konstruišite kvadrat počevši sa temenima A i B. Spojite temena u načinu Pravilan mnogougao i u prozoru za broj stranica mnogougla unesite broj 4, da dobijete kvadrat poly1.

· Odaberite stavku Napravi novi alat u meniju Alati.

· Odaberite kvadrat poly1 na kartici Izlazni objekti, tako što ćete ga odabrati iz padajuće liste ili klikom na njega na površini za crtanje.

· Odaberite Ulazne objekte: GeoGebra automatski bira ulazne objekte (u ovom slučaju: tačke A i B). Ulazne objekte možete odabrati i iz padajuće liste ili klikom na objekte na površini za crtanje.

· Unesite ime alata i naziv naredbe za vaš novi alat. Alat će se pojaviti u traci sa alatima, a naredba se može koristiti ravnopravno sa ostalim naredbama u polju za unos.

· Možete da izaberete proizvoljnu sliku kao ikonu za vaš novi alat. GeoGebra će automatski smanjiti sliku tako da stane u dugme za alat na traci sa alatima.

Napomena: Korisnički definisan alat se može koristiti i pomoću miša i kao naredba u polju za unos. Svi alati se automatski snimaju zajedno sa konstrukcijom u "GGB" datotekama.

U prozoru Upravljanje alatima (u meniju Alati) možete da obrišete alat ili da mu izmenite naziv i ikonu. Pored toga, možete da snimite odabrane alate u datoteku za GeoGebra alate (GeoGebra Tools File - “GGT”). Ove datoteke se mogu posle otvoriti iz menija Datoteka, naredbom Otvori, čime se snimljeni alati mogu uneti u druge konstrukcije.

Napomena: Otvaranje “GGT” datoteke ne menja trenutnu konstrukciju, dok je otvaranje “GGB” datoteke menja.

Related Topics

7. Alati i traka sa alatima

www.geogebra.org