## 7.1 Käyttäjän määrittelemät työvälineet

Olemassaolevan piirroksen pohjalta voit luoda omia työvälineitäsi (makroja) GeoGebraan. Sen jälkeen, kun olet tehnyt työvälineessäsi tarvittavan piirroksen, valitse Luo uusi työväline Työvälineet-valikosta. Avautuvassa ikkunassa voit määritellä työvälineesi lähtö- ja tulosobjektit sekä työvälineen työvälinepalkissa näkyvän ikonin ja komennon nimen.

Esimerkki: Neliö-työväline

· Piirrä neliö aloittaen kahdesta pisteestä A ja B. Etsi muut kärkipisteet ja yhdistä ne Monikulmio –työvälineellä. Saat neliön poly1.

· Valitse Luo uusi työväline Työvälineet-valikosta.

· Määrittele Tulosobjektit: Näpäytä neliötä tai valitse se pudotusvalikosta.

· Määrittele Lähtöobjektit: GeoGebra valitsee automaattisesti lähtöobjektit (tässä pisteet A ja B). Voit muuttaa valintaa pudotusvalikkoa käyttäen tai näpäyttämällä niitä piirroksestasi.

· Määrittele työvälineen nimi ja komennon nimi uudelle työvälineellesi. Työvälineen nimi ilmestyy GeoGebran työvälinepalkkiin, komentoa nimi voidaan käyttää GeoGebran syöttökentässä.

· Voit myös valita kuvan työvälineen ikoniksi. GeoGebran sovittaa kuvasi automaattisesti sopimaan työvälinepainikkeeseen.

Huomaa: Työvälinettäsi voidaan käyttää sekä hiirellä että komentona syöttökentässä. Kaikki työvälineet talletetaan automaattisesti “ggb”-piirrostiedostoosi.

Käyttämällä Työvälineiden hallinta -ikkunaa (valikko Työvälineet) voit poistaa työvälineen tai muokata sen nimeä tai ikonia. Voit myös tallettaa työvälineet GeoGebran työvälinetiedostoon (“ggt”). Tätä tiedostoa voidaan käyttää myöhemmin (Tiedosto-valikko, Avaa) työvälineiden lataamiseen uuteen piirrokseen.

Huomaa: “ggt”-tiedoston avaaminen ei muuta esillä olevaa piirrostasi, mutta sen sijaan “ggb”-tiedoston avaaminen muuttaa kyllä.

Muuta aiheeseen liittyvää

Luku 7: Työvälineet ja työvälinepalkki

www.geogebra.org