GeoGebra 3.0 - Croatian
| ## 7.1. Korisnički definirani alati Na temelju postojeće konstrukcije u GeoGebri možete napraviti svoje vlastite alate. Nakon pripreme konstrukcije vašeg alata odaberite Izrada novog alata u izborniku Alati. U otvorenom dijaloškom okviru navedite izlazne i ulazne objekte vašeg alata, izaberite naziv i ikonu za alatnu traku, te naziv naredbe. Primjer: Alat Kvadrat · Konstruirajte kvadrat počevši s dvije točke A i B. Konstruirajte ostale vrhove i spojite ih alatom Mnogokut tako da dobijete kvadrat poly1. · Odaberite Izrada novog alata u izborniku Alati. · Navedite izlazne objekte: kliknite na kvadrat ili ih odaberite u padajućem izborniku. · Navođenje ulaznih objektata: GeoGebra automatski navodi ulazne objekte za vas. U ovom slučaju točke A i B. Ali također možete precizno odrediti ulazne objekte koristeći padajući izbornik ili klikanjem na objekte u vašoj konstrukciji. · Navedite naziv alata i naziv naredbe za vaš novi alat. Naziv alata pojavljivat će se u alatnoj traci programa, a naziv naredbe u polju za unos. · Možete izabrati i neku sliku za ikonu u alatnoj traci. GeoGebra će automatski promijeniti veličinu slike na veličinu gumba alatne trake. Napomena: Vaš se alat može koristiti na oba načina, pomoću miša iz alatne trake i kao naredba iz polja za unos. Svi alati se automatski spremaju u pripadnu “ggb” datoteku. U izborniku Upravljanje alatima (pod Alati) možete izbrisati alat ili promijeniti mu naziv i ikonu. Također možete spremiti odabrani alat kao GeoGebrinu alatnu datoteku (“ggt”). Tu datoteku možete koristiti kasnije u nekoj drugoj konstrukciji. Učitajte ju izbornikom Datoteka > Otvori. Napomena: Otvaranjem “ggt” datoteke ne mijenja se vaša trenutna konstrukcija, za razliku od “ggb” datoteke. Poveznice 7. Alati i alatna traka
www.geogebra.org