### 3.2.16. Osobine slika

Pozicija

Pozicija slike se može da bude apsolutna na ekranu ili relativna u odnosu na koordinatni sistem (vidi: Osobine za sliku), što se postiže zadavanjem do tri ćoška slike. Time se slike mogu veoma fleksibilno povećavati, smanjivati, okretati, pa čak i deformisati.

· 1. ćošak (određuje poziciju donjeg levog ugla slike)

· 2. ćošak (određuje poziciju donjeg desnog ugla slike)
Napomena: Ovaj ćošak se može postaviti samo nakon prvog ćoška. On određuje širinu slike.

· 4. ćošak (pozicija gornjeg levog ugla slike)
Napomena: Ovaj ćošak se može postaviti samo nakon prvog ćoška. On određuje visinu slike.

Napomena: Vidi takođe naredbu Ćošak

Primeri:

Napravićemo tri tačke, A, B, i C, da bismo isprobali uticaj ćoškova na sliku.

· Postavite tačku A kao prvi, a tačku B kao drugi ćošak slike. Pomeranjem tačaka A i B u načinu Pomeranje se vrlo lako uočava njihov uticaj.

· Postavite tačku A kao prvi, a tačku C kao četvrti ćošak i posmatrajte kako njihovo pomeranje sada utiče na sliku.

· Naposletku, postavite sva tri ćoška i posmatrajte kako njihovim pomeranjem možete da iskrivite sliku.

Već ste videli kako se može podešavati pozicija i veličina slike. Ako želite da vežete sliku za tačku A i da joj postavite širinu na 3 i visinu na 4 jedinice, treba da uradite sledeće:

· 1. ćošak: A

· 2.ćošak: A + (3, 0)

· 4.ćošak: A + (0, 4)

Napomena: Ako sada pomerate tačku A u načinu Pomeranje, slika zadržava zadatu veličinu.

Related Topics

3.2. Načini
Pozadinska slika
Providnost

www.geogebra.org