## 5.5 Construcció interactiva com a pàgina web

Sota l’opció Exporta del menú Fitxer, hi ha l’ítem Construcció interactiva com a pàgina web (html).

A la finestra d’exportació, es pot anotar el títol, l’autor/a, la data.

La pestanya General us permet afegir qualsevol text a la zona superior i inferior de la construcció interactiva (per exemple, una descripció de la construcció i alguns exercicis). Aquesta construcció es pot incloure directament a la pàgina web o bé obrir-se fent clic sobre un botó.

La pestanya Avançat us permet canviar la funcionalitat de la construcció dinàmica (per exemple, mostrar la icona d’inici de la construcció, doble clic per obrir la finestra de l’aplicació) i també podeu modificar la interfície de l’usuari (per exemple, mostrar la barra d’eines, modificar l’amplada i l’altura)

Nota: els valors que s’assignen a l’amplada i l’altura de la construcció dinàmica no poden ser massa grans, sinó la imatge no quedarà completament visible al navegador d’Internet.

En exportar una construcció dinàmica es creen diversos fitxers:

· Un fitxer html, per exemple: circunf.html (aquest fitxer inclou la construcció).

· Un fitxer ggb, per exemple: circunf_worksheet.ggb (aquest fitxer inclou la construcció GeoGebra corresponent).

· geogebra.jar: aquest fitxer inclou el mateix GeoGebra i permet que la construcció corresponent sigui interactiva.

Aquests tres fitxers (circunf.html, circunf_worksheet.ggb i geogebra.jar) han d’estar dintre la mateixa carpeta (directori) perquè la construcció sigui dinàmica. Evidentment, es poden copiar els tres fitxers a un altra carpeta.

Nota: el fitxer HTML exportat (a l’exemple: circunf.html) es pot veure amb qualsevol navegador d’Internet (Mozilla, Internet Explorer, Safari. . . ).

Perquè la construcció sigui dinàmica, a l’ordinador s’ha de tenir instal·lat el Java. Es pot baixar lliurement des de: http://www.java.com

Si aquesta construcció dinàmica la voleu veure en xarxa, heu de tenir instal·lat el Java a totes les màquines.

Nota: Podeu editar el text de la construcció dinàmica amb gairebé tots els processadors de textos (OpenOffice, Word. . . ) o programes editors de pàgines web (Frontpage, Dreamweaver. . . ) mitjançant el fitxer HTML exportat.

Related Topics

5. Imprimir i exportar

www.geogebra.org