GeoGebra 3.0 - Croatian
| # 1. Što je GeoGebra? Program GeoGebra je matematički softver koji povezuje geometriju, algebru i analizu. Razvio ga je Markus Hohenwarter - sveučilište Florida Atlantic University - za poučavanje matematike u školama. S jedne strane, program GeoGebra je program dinamične geometrije. Možemo raditi konstrukcije s točkama, vektorima, dužinama, pravcima, konikama kao i s funkcijama i zatim ih dinamički mijenjati. S druge strane, jednadžbe i koordinate možemo unositi izravno. Na taj način program GeoGebra je u mogućnosti baratati s varijablama za brojeve, vektore i točke, tražiti derivacije i integrale funkcija, kao i ponuditi naredbe poput Nultočka i Ekstrem. Ova dva pristupa su obilježja programa GeoGebra: izraz u algebarskom prozoru odgovara objektu u geometrijskom prozoru i obratno.
www.geogebra.org