# 1. Kva er GeoGebra?

GeoGebra er ein dynamisk matematisk programvare, som bind saman geometri, algebra og utrekningar. Programmet er utvikla av Markus Hohenwarter ved Florida Atlantic University, til bruk for elevar og lærarar.

På den eine sida er GeoGebra eit dynamisk geometrisystem. Du kan utføre konstruksjonar med punkt, vektorar, linjestykke, linjer og kjeglesnitt. Du kan òg teikne grafar til funksjonar og endre konstruksjonane og grafane dynamisk etterpå.

På den andre sida, kan likningar og koordinatar setjast inn direkte. På denne måten kan GeoGebra bruke variablar for tal, vektorar og punkt og finne den deriverte og integral av funksjonar. Programmet tilbyr kommandoar som Nullpunkt og Ekstremalverdi.

Desse to tilnærmingsmåtane er typiske for GeoGebra: Eit uttrykk i algebravindauget svarar til eit objekt i geometrivindauget og omvendt.

www.geogebra.org