## 5.5. Dynamisk ark som nettside

I Fil-menyen, Eksporter finner du valget Dynamisk ark som nettside (html).

Øverst i dette vinduet for eksportering kan du skrive inn tittel, forfatter og dato for det dynamiske arket.

I arkfanen Generelt kan du legge til litt tekst over og under den dynamiske konstruksjonen (som en beskrivelse av konstruksjonen og noen oppgaver). Selve konstruksjonen kan settes rett inn i ei nettside eller kan åpnes ved å klikke på en knapp.

I arkfanen Avansert kan du forandre funksjonaliteten til den dynamiske konstruksjonen (som å klikke på et ikon for å nullstille konstruksjonen eller åpne en applikasjon ved å dobbeltklikke på tegneflaten). Du kan også forandre grensesnittet (som å skjule verktøylinjen og å forandre på bredde og høyde på den dynamiske konstruksjonen).

Obs: Du må ikke bruke for store verdier for bredde og høyde på konstruksjonen. Disse må velges slik at hele konstruksjonen vises i nettleseren.

Det er mange filer som blir eksportert når du eksporterer et dynamisk ark.

· Html-fil (eks. sirkel.html) Denne fila inneholder også selve det dynamiske arket.

· GGB-fil (eks. sirkel_worksheet.ggb) Denne fila inneholder GeoGebra-konstruksjonen din

· geogebra.jar (mange filer) Disse filene inneholder GeoGebra og gjør konstruksjonen din interaktiv.

Alle filer (for eksempel sirkel.htm l, sirkel_worksheet.ggb og geogebra.jar filene) må være i den same mappa for at den dynamiske konstruksjonen skal fungere. Du kan selvsagt kopiere alle disse filene til ei anna mappe også.

Obs: Den eksporterte HTML-fila (eks. sirkel.html) kan vises i alle nettlesere (som Mozilla, Internet Explorer, Safari). For at den dynamiske konstruksjonen skal fungere, må Java være installert på datamaskinen. Du kan laste ned Java gratis fra http://www.java.com. Dersom du vil bruke det dynamiske arket på en datamaskin på skolen, må du få den nettverksansvarlige til å installere Java på serveren.

Obs: Du kan redigere teksten på det dynamiske arket med tekstbehandlingsverktøy (som FrontPage, Word) ved å åpne den eksporterte HTML-fila.

Tilsvarende emner

5. Utskrift og Eksporter

www.geogebra.org