### 3.2.16. Bildeegenskaper

Plassering

Posisjonen til et bilde kan være absolutt på skjermen, eller relativ i forhold til koordinatsystemet (se Egenskaper til et bilde). Den siste varianten får en ved å definere de tre hjørnepunktene. Dette gir deg muligheten til å skalere, rotere og å forandre form på bildene.

· 1. hjørne (posisjonen til nedre venstre hjørne av bildet).

· 2. hjørne (posisjonen til nedre høyre hjørne av bildet).
Obs: Dette hjørnet kan bare defineres dersom det første hjørnet er definert først. 2. hjørne definerer bredden av bildet.

· 4. hjørne (posisjonen til øvre venstre hjørne av bildet).
Obs: Dette hjørnet kan bare defineres dersom det første hjørnet er definert først. 4. hjørne definerer høyden av bildet.

Obs: Se også kommandoen Hjørne

Eksempel:

La oss lage tre punkt A, B, og C for å utforske virkningen av hjørnepunktene.

· Sett punkt A som det første og punkt B som det andre hjørnet av bildet ditt.
Ved å dra punktene A og B i Flytt menyvalget, kan du enkelt undersøke virkningen av disse punktene.

· Sett punkt A som det første og punkt C som det fjerde hjørnet, og undersøk hvordan bildet forandres av å flytte på punktene.

· Til slutt kan du sette alle tre hjørnepunktene og se hvordan bildet forandres når du flytter på punktene.

Du har allerede sett hvordan du kan forandre plassering og størrelse på bildet. Dersom du ønsker å knytte bildet til punkt A og sette bredden til 3 og høyden til 4, kan du gjøre dette slik:

· 1. hjørne: A

· 2. hjørne: A + (3, 0)

· 4. hjørne: A + (0, 4)

Obs: Dersom du nå flytter punkt A i Flytt menyvalget, beholder bildet den ønskede størrelsen.

Tilsvarende emner

3.2. Menyvalg
Bakgrunnsbilde
Gjennomsiktig

www.geogebra.org