Next: Háttérkép Up: Képek tulajdonságai Previous: Képek tulajdonságai Contents Index

###
Pozíció

A kép helyzete lehet abszolút a képernyőhöz képes és lehet relatív a koordinátarendszerhez képest (lásd kép tulajdonságai 3.1.1). A kép későbbi megváltoztatásához meg lehet határozni annak három pontját. Ez a lehetőség elég rugalmasságot biztosít a kép arányainak megváltoztatásához, forgatásához, sőt annak torzításához is.

- 1. sarok: a kép bal alsó sarkának helye.
- 2. sarok (jobb alsó): csak akkor adható meg, ha korábban az 1. sarok már meg lett adva. Ez szabályozza a kép szélességét.
- 4. sarok (bal felső): csak akkor adható meg, ha korábban az 1. sarok már meg lett adva. Ez szabályozza a kép magasságát.

Hozzunk létre három pontot: A, B, C. Legyen A pont az első és B a második sarka a képnek. Az A ill. B pontot mozgatva a Mozgatás módban megfigyelhető a beállítások hatása. Most adjuk meg A pontot, mint az első, és C pontot, mint negyedik sarkot. Végül pedig mind a három pontot megadva látható, hogyan torzítja a képet.

Láthattuk ezen beállítások hatását a kép helyzetére és méretére. Ha arra van szükségünk, hogy egy A ponthoz kapcsoljuk a képet, aminek 3 egység a szélessége és 4 egység a magassága, akkor az alábbi példa szolgáltat erre egy jó megoldást

- 1. sarok: A
- 2. sarok: A + (3,0)
- 4. sarok: A + (0,4)

Ezután, ha mozgatjuk a képet a Mozgatás módban, akkor az tartani fogja a kívánt méretet.

Lásd Sarok parancs (4.3.13).

Next: Háttérkép Up: Képek tulajdonságai Previous: Képek tulajdonságai Contents Index