Next: Primeri Up: Uputstvo za program GeoGebra Previous: Contents Contents Index

# Šta je GeoGebra?

GeoGebra je matematički program koji povezuje geometriju, algebru i analizu. Razvio ga je Markus Hohenwarter na Univerzitetu u Salzburgu za učenje matematike u školama.

GeoGebra je, s jedne strane, dinamički geometrijski sistem. Možemo da pravimo konstrukcije s tackama, vektorima, dužima, pravama, konusnim presecima kao i s funkcijama a zatim da ih dinamički menjamo.

Sa druge strane, jednačine i koordinate možemo unositi direktno. Na taj način GeoGebra je u mogućnosti da radi sa promenljivim za brojeve, vektore i tačke, da traži izvode i integrale funkcija, kao i da izvršava naredbe kao što su NulaFunkcije i Ekstremum.

Ova dva pristupa su obeležja programa GeoGebra: izraz u algebarskom prozoru odgovara objektu u geometrijskom prozoru i obratno.