# Capítol 1: Què és GeoGebra?

GeoGebra és un programari de matemàtiques que permet treballar la geometria, l’àlgebra i el càlcul, desenvolupat per Markus Hohenwarter, de la Florida Atlantic University, per a l’aprenentatge de les matemàtiques.

Per una banda, GeoGebra és un sistema de geometria dinàmica. Permet fer construccions tant amb punts, vectors, segments, rectes i còniques, com amb funcions, que, a posteriori, es poden modificar dinàmicament.

Per altra banda, es poden introduir equacions i coordenades directament. Així, GeoGebra té la potència d’utilitzar variables vinculades a números, vectors i punts; permet trobar derivades i integrals de funcions; i ofereix un repertori de comandaments propi de l’anàlisi matemàtica, com per exemple, per identificar punts singulars d’una funció, arrels o extrems.

Hi ha dues perspectives que caracteritzen GeoGebra: una expressió a la finestra algèbrica es correspon amb un objecte a la zona gràfica i a l’inrevés.

www.geogebra.org