## 5.5. Dinamički crtež kao web-stranica

U meniju Datoteka, Izvoz, nalazi se opcija Dinamički crtež kao web-stranica (html).

U gornjem delu prozora za izvoz možete da unesete naslov, autora i datum za vaš dinamički crtež.

Na kartici Opšte možete da unesete tekst koji će se pojaviti iznad i ispod dinamičkog crteža (npr. opis konstrukcije i neke zadatke). Sam crtež može da bude ugrađen direktno na web stranicu ili da se otvara klikom na dugme.

Kartica Napredno sadrži opcije koje utiču na funkcionalnost dinamičkog crteža (npr. ikona za vraćanje crteža u početno stanje, da li se crtež otvara u programu dvostrukim klikom na površinu za crtanje) kao i opcije za izgled korisničkog interfejsa (npr. vidljivost trake sa alatima, širina i visina crteža).

Napomena: Nemojte unositi prevelike vrednosti za širinu i visinu crteža kako bi on bio u celosti vidljiv u web čitaču.

Prilikom izvoza dinamičkog crteža se kreira nekoliko datoteka:

· html datotema (npr. kružnica.html) – ova datoteka u sebi sadrži crtež i tekst

· GGB datoteka (npr. kružnica_worksheet.ggb) – ova datoteka sadrži konstrukciju u GeoGebri

· geogebra.jar (nekoliko datoteka) – ove datoteke sadrže program GeoGebra i čine vaš crtež interaktivnim

Sve datoteke (npr. kružnica.html, kružnica_worksheet.ggb i datoteke geogebra.jar) moraju da budu u istom folderu (direktorijumu) da bi dinamički crtež radio. Naravno, sve ove datoteke se mogu premestiti u neki drugi folder.

Napomena: Izvezena HTML datoteka (npr. kružnica.html) se može prikazati u bilo kojem web čitaču (npr. Mozilla, Internet Explorer, Safari). Međutim, Java mora biti instalirana na računar da bi dinamički crtež radio. Java se može besplatno preuzeti na http://www.java.com. Ako želite da koristite svoje dinamičke crteže na školskim računarima, zamolite administratora da instalira Javu na sve računare.

Napomena: Tekst u dinamičkom crtežu se može menjati u mnogim programima za obradu teksta (npr. FrontPage, Word) otvaranjem izvezene HTML datoteke.

Related Topics

5. Štampanje i izvoz

www.geogebra.org