Next: Példák Up: GeoGebra 2.5 kézikönyv Previous: Contents Contents Index

# Mi is az a GeoGebra?

A GeoGebra egy matematika-oktatási segédeszköz, mely témájában a geometriához, algebrához és kalkulushoz kapcsolódik. A programot Markus Hohenwarter fejleszti a Salzburg Egyetemen.

Egyrészt egy dinamikus geometriai rendszer, ahol pontokat, vektorokat, szakaszokat, egyeneseket, kúpszeleteket éppúgy ábrázolhatsz, mint függvényeket, majd ezeket az alakzatokat dinamikusan változtathatod.

Másrészt egyenletek és koordináták is megadhatók közvetlenül, illetve változóként használhatsz számértéket, pontot, vektor. A GeoGebra képes a függvények deriváltjának és integráljának meghatározására, valamint parancsokat biztosít a gyökök és szélsőértékek kereséséhez.

Ezen két nézőpont határozza meg leginkább a GeoGebrat: alakzat egyszerre van jelen kifejezés és geometriai rajz formájában.