## 7.1 Eines definides per l’usuari

A GeoGebra podeu crear les vostres pròpies eines basades en una construcció existent. Un cop feta la construcció per a la vostra eina, escolliu Crea una eina nova del menú Eines. Al quadre de diàleg que apareix podeu especificar els objectes d’entrada i de sortida de la vostra eina i escollir els noms per la icona de la barra d’eines i per al comandament.

Exemple: Eina-quadrat

· Construïu un quadrat a partir de dos punts A i B. Construïu els altres vèrtexs amb l’eina Polígon regular per obtenir el quadrat poli1.

· Seleccioneu Crea una eina nova del menú Eines.

· Especifiqueu els Objectes de sortida: Feu clic a sobre del quadrat o seleccioneu-lo del menú de sota.

· Especifiqueu el Objectes d’entrada: GeoGebra especifica automàticament els objectes d’entrada (en aquest cas: els punts A i B). Podeu modificar la selecció dels objectes d’entrada al menú de sota o fent clic a sobre dels objectes a la construcció.

· Especifiqueu el nom de l’eina i el nom de la comanda per a la vostra eina. El nom de l’eina sortirà a la barra de GeoGebra, el nom de la comanda es pot fer servir al camp d’entrada de text.

· També podeu utilitzar una imatge per a la icona de la barra d’eines. GeoGebra dimensiona la imatge automàticament.

Nota: Les eines creades per l’usuari es poden utilitzar amb el ratolí o com a comanda al quadre d’entrada de text. Les eines es guarden automàticament al fitxer “ggb” de la construcció.

Podeu esborrar una eina o modificar el seu nom i la seva icona obrint el quadre de diàleg Administra les eines (menú Eines). També podeu guardar les eines seleccionades com a Fitxer d’Eines de GeoGebra (“ggt”). Aquest arxiu es pot utilitzar (menú Fitxer, Obre...) per descarregar les seves eines a dins d’una altra construcció.

Nota: Quan obriu un arxiu “ggt” la construcció amb la qual esteu treballant no canvia, però si obriu un arxiu “ggb” sí que canvia.

Related Topics

7. Eines i Barra d’eines

www.geogebra.org