## 7.1. Brukerdefinerte verktøy

Ut fra en konstruksjon du alt har laget, kan du lage ditt eget verktøy i GeoGebra. Etter å ha utført den aktuelle konstruksjonen for verktøyet, kan du klikke på Lag nytt verktøy på verktøylinja. I vinduet som dukker opp, kan du bestemme startobjekt og sluttobjekt for verktøyet. Du kan også velge navn, ikon og kommando for verktøyet.

Eksempel: Kvadratverktøy

· Konstruer et kvadrat ved å starte med to punkt A og B. Konstruer de andre hjørnene og bind dem sammen ved hjelp av verktøyet Mangekant. Da får du kvadratet poly1.

· Velg Lag nytt verktøy i Verktøy menyen.

· Bestem Sluttobjekt: Klikk på kvadratet eller velg det fra nedtrekksmenyen.

· Bestem Startobjekt: GeoGebra vil automatisk angi de mulige valgene for deg (her: punkt A og B). Du kan også forandre på valget av startobjekt ved å bruke nedtrekksmenyen eller ved å klikke på dem i konstruksjonen.

· Skriv inn navnet på verktøyet og kommandonavnet for det nye verktøyet ditt. Verktøynavnet vil vises i verktøylinja til GeoGebra. Kommandonavnet kan brukes i inntastingsfeltet.

· Du kan også velge et ikon for verktøyet, som skal vise på verktøylinja. GeoGebra tilpasser størrelsen på bildet automatisk for at det skal passe til knappen på verktøylinja.

Obs: Du kan bruke det nye verktøyet både fra verktøylinja og som en kommando i inntastingsfeltet. Alle verktøy blir automatisk lagret i GGB-fila du har konstruert. Klikk på Innstillinger og deretter på Lagre innstillinger for å bruke verktøyet i andre konstruksjoner.

Ved å bruke Forandre verktøy i menyvalget Verktøy, kan du slette et verktøy eller redigere navn og ikon for verktøyet. Du kan også lagre det valgte verktøyet i en GeoGebra Verktøy Fil (“GGT”). Denne fila kan brukes senere. (Velg Fil, Åpne for å laste inn og bruke verktøyet i en annen konstruksjon.)

Obs: Å åpne ei “GGT”-fil vil ikke forandre på konstruksjonen du holder på med. Det vil derimot skje om du åpner ei “GGB”-fil.

Tilsvarende emner

7. Verktøy og verktøylinje

www.geogebra.org