## 5.5 Dynaaminen työtiedosto verkkosivuna

Tiedosto-valikon kohdasta Vie löydät vaihtoehdon Dynaaminen työtiedosto verkkosivuna (html).

Vienti-ikkunan yläreunaan voit kirjoittaa dynaamisen työtiedostosi otsikon, tekijän ja päivämäärän.

Kohta Yleistä antaa sinun lisätä tekstiä dynaamisen piirroksen ylä- tai alapuolelle (esimerkiksi piirroksen kuvaus ja joitakin tehtäviä). Itse piirros voidaan liittää verkkosivulle suoraan tai avattavaksi painiketta näpäyttämällä.

Kohta Erikoista antaa sinun muuttaa dynaamisen piirroksen toiminnallisuutta (esimerkiksi ikonin vaihtaminen, kaksoisnäpäys sovellusikkunan avaamiseksi) samoin kuin muokata käyttöliittymää (esimerkiksi työvälinepalkin näyttäminen, korkeuden ja leveyden muuttaminen).

Huomaa: Älä anna liian suuria arvoja dynaamisen piirroksen korkeudelle ja leveydelle, jotta se näkyisi selaimessa kokonaan.

Työtiedostoa vietäessa luodaan useita tiedostoja:

· html-tiedosto (esimerkiksi ympyrä.html) – Tämä tiedosto sisältää itse työtiedoston.

· ggb-tiedosto (esimerkiksi ympyrä_worksheet.ggb) – Tämä tiedosto sisältää GeoGebra-piirroksesi.

· geogebra.jar (useita tiedostoja) – Nämä tiedostot sisältävät GeoGebran ja tekevät työtiedostasi vuorovaikutteisen.

Kaikkien tiedostojen (esimerkiksi ympyrä.html, ympyrä_worksheet.ggb ja geogebra.jar ) on oltava samassa kansiossa (alihakemistossa), jotta dynaaminen piirros toimisi. Voit tietysti kopioida kaikki tiedostot toiseenkin kansioon.

Huomaa: Vietyä HTML-tiedostoa (esimerkiksi ympyrä.html) voidaan selata millä internet-selaimella tahansa (esimerkiksi Mozilla, Internet Explorer, Safari). Jotta dynaaminen piirros toimisi, Java on asennettava tietokoneeseen. Javan saat osoitteesta http://www.java.com ilmaiseksi. Jos haluat käyttää työtiedostoasi koulun tietokoneverkossa, pyydä paikallisverkon hoitajaa asentamaan Java tietokoneisiin.

Huomaa: voit muokata dynaamisen työtiedoston tekstejä monilla tekstinkäsittelyohjelmilla (esimerkiksi Frontpage, Word) avamalla viedyn HTML-tiedoston.

Muuta aiheeseen liittyvää

Luku 5: Tulostaminen ja vienti muihin ohjelmiin

www.geogebra.org