Next: Rajzlap a vágólapra Up: Nyomtatás és exportálás Previous: Szerkesztő protokoll Contents Index

#
Rajzlap mint kép

A File menüben az Export alatta található ez a funkció. Megadható a kép mérete (centiméterben), felbontása (dpi-ben). Az exportált kép valós mérete az ablak alsó részén látható.

A következő formátumok közül lehet választani:

PNG - Portable Network Graphics:
  Ez egy pixel grafikus formátum, a magasabb felbontás (dpi) jobb minőséget eredményez (általában a 300 dpi elegendő). Ezen formátum utólagos átméretezésére nincs lehetőség, ill. adatvesztést (minőségromlást) okozhat.

  PNG grafikus file-ok a weben ill. szövegszerkesztőkben történő használatra a legalkalmasabbak. Az MS Word dokumentumba például a Beszúrás / Kép / Fájlból... menüponttal lehet beilleszteni (érdemes megbizonyosodni arról, hogy a mérete 100%-os).

EPS - Encapsulated Postscript:
  Ez egy vektor grafikus formátum. EPS képek a minőség romlása nélkül bármikor átméretezhetők. Ezen formátum vektor grafikus programok (pl. Corel Draw) ill. professzionális szövegszerkesztő rendszerek (pl. LATEX) számára megfelelőek.

  Egy EPS kép felbontása minden esetben 72dpi. Ez csak a kép valós méretének kiszámítására szolgál, nincs befolyással a kép minőségére.

  Megjegyzés: kitöltött sokszögek és kúpszeletek áttetszősége nem használható ebben a formátumban.