### 5.1.2 Passos de la construcció

Per obrir la finestra de previsualització de la impressió dels passos de la construcció, primer heu d’obrir la finestra dels Passos de la Construcció (menú Visualitza). Al menú Fitxer d’aquesta finestra trobareu l’opció Previsualitza.

Nota: Podeu fer visibles o invisibles les diferents columnes Nom, Definició, Comanda, Àlgebra i Punt d’interrupció dels passos de la construcció (vegeu el menú Visualitza de la finestra dels passos de la construcció).

A la finestra Previsualitza, es pot introduir el títol, l’autor/a i la data.

Hi ha una barra de navegació a la part inferior de la finestra dels passos de la construcció. Aquesta barra us permet navegar pas per pas per la vostra construcció (vegeu Barra de navegació).

Nota: Fent servir la columna Punt d’interrupció (menú Visualitza) podeu definir alguns passos de la construcció com a punts d’interrupció la qual cosa permet agrupar objectes. Quan navegueu per la vostra construcció amb la barra de navegació els objectes agrupats es mostren al mateix temps.

Related Topics

5.1 Imprimir

www.geogebra.org