### 3.2.16. Bileteeigenskapar

Plassering

Posisjonen til eit bilete kan vere absolutt på skjermen, eller relativ i forhold til koordinatsystemet (sjå Eigenskapar til eit bilete). Den siste varianten får ein ved å definere dei tre hjørnepunkta. Dette gjer at du kan skalere, rotere og endre form på bileta.

· 1. hjørne (posisjonen til nedre venstre hjørne av biletet)

· 2. hjørne (posisjonen til nedre høgre hjørne av biletet)
Obs: Dette hjørnet kan berre bli definert dersom det første hjørnet er definert først. 2. hjørne definerer breidda av biletet.

· 4. hjørne (posisjonen til øvre venstre hjørne av biletet)
Obs: Dette hjørnet kan berre bli definert dersom det første hjørnet er definert først. 4. hjørne definerer høgda av biletet.

Obs: Sjå òg kommandoen Hjørne

Eksempel:

La oss lage tre punkt A, B, og C for å utforske verknaden av desse hjørnepunkta.

· Sett punkt A som det første og punkt B som det andre hjørnet av biletet ditt.
Ved å dra punkta A og B i Flytt menyvalet, kan du enkelt granske verknaden av desse punkta.

· Sett punkt A som det første og punkt C som det fjerde hjørnet, og undersøk korleis biletet blir endra når du flyttar på punkta.

· Til slutt kan du setje alle tre hjørnepunkta og sjå korleis biletet endrar seg når du flyttar på punkta.

Du har alt sett korleis du kan endre plassering og storleik på biletet. Dersom du ønskjer å knytte biletet til punkt A og å setje breidda til 3 og høgda til 4, kan du gjere dette slik:

· 1. hjørne: A

· 2. hjørne: A + (3, 0)

· 4. hjørne: A + (0, 4)

Obs: Dersom du no flyttar punkt A i Flytt menyvalet, held biletet den ønska storleiken.

Tilsvarende emne

3.2. Menyval
Bakgrunnsbilete
Gjennomsiktig

www.geogebra.org