GeoGebra 3.0 - Croatian
| ## 5.5. Dinamični uradak kao web-stranica U izborniku Datoteka, Izvoz naći ćete karticu Dinamični uradak kao web-stranica (html). Riječ je o web-stranici s ugrađenim apletom. U prozoru za izvoz možete upisati naslov, autora i napomene iznad i ispod dinamične konstrukcije (npr. Opis konstrukcije ili neke zadatke). Konstrukciju samu možete uključiti izravno u web-stranicu ili otvoriti klikom na dugme. Kartica Osnovno omogućuje dodavanje teksta iznad i ispod konstrukcije (npr. Opis konstrukcije i neke zadatke). Sama konstrukcija može biti direktno uključena u web stranicu ili otvorena pomoću gumba. Kartica Dodatno omogućuje izmjenu dinamičnosti konstrukcije (npr. reset ikona, dvostruki klik za otvaranje programskog prozora) kao i izmjenu korisničkog sučelja (npr. pokazivanje alatne trake, izmjenu visine i širine). Napomena: nemojte zadavati prevelike dimenzije dinamičnom uratku kako bi bio u cijelosti vidljiv web-preglednikom. Izvozom dinamičnog uratka kreirat ćete nekoliko datoteka: · html datoteka, (npr. Kruznica.html) - ova datoteka sadrži sam crtež. · ggb datoteka (npr. Kruznica_worksheet.ggb) – ova datoteka sadrži vašu konstrukciju programom GeoGebra · geogebra.jar (nekoliko datoteka) – ove datoteke sadrže program GeoGebra i omogućavaju interaktivnost vašem uratku. Sve tri datoteke (npr. Kruznica.html, Kruznica_worksheet.ggb i geogebra.jar datoteke) moraju biti u istoj mapi (direktoriju) kako bi dinamični uradak (aplet) radio. Naravno da možete kopirati sve tri datoteke u drugu mapu. Napomena: Prebačenu HTML datoteku (npr. Kružnica.html) možete gledati s bilo kojim web-preglednikom (npr. Mozilla, Internet Explorer, Safari). Kako biste omogućili dinamičnom uratku da radi morate imati instaliran program Java na računalu. Program Java možete besplatno preuzeti s http://www.java.com. Ako želite koristiti uradak na školskom računalu ili mreži, zamolite sistemskog administratora da instalira program Java na računalu. Napomena: Također možete uređivati tekst uratka raznim tekst procesorima (npr. Frontpage, Word) otvaranjem već prebačene HTML datoteke. Poveznice 5. Ispis i izvoz
www.geogebra.org