GeoGebra 3.0 - Nápoveda
| ### 3.2.16 Vlastnosti obrázku Pozícia Umiestnenie obrázku môže byť absolútne (vzhľadom na pracovnú plochu) alebo relatívne (viazané k súradnicovému systému), závisí to od nastavenia (pozri Vlastnosti obrázku). Pritom ešte tri rohy obrázku môžu byť prispôsobené k bodom. To znamená, že obraz sa dá flexibilne zväčšovať/zmenšovať, otočiť a vykĺbiť: · 1. roh (pozícia ľavého dolného rohu obrázku), · 2. roh (pozícia pravého dolného rohu obrázku), Poznámka: Tento roh sa dá nastaviť iba vtedy, keď 1. roh je už nastavený. Týmto nastavujeme vlastne šírku obrazu. · 4. roh (pozícia ľavého horného rohu obrázku) Poznámka: Tento roh sa dá nastaviť iba vtedy, keď 1. roh je už nastavený. Týmto nastavujeme vlastne výšku obrazu. Poznámka: Pozri ešte príkaz RohovýBod Príklady: Najprv vytvorme body A, B, a C na vyšetrenie rohových bodov: · Nastavme bod A za prvý roh a bod B za druhý roh obrázku. V režime Posunúť môžeme veľmi jednoducho vyšetriť ako závisí obrázok od miesta bodov A a B. · Nastavme bod A za prvý roh a bod C za štvrtý roh obrázku a môžeme veľmi jednoducho vyšetriť ako závisí obrázok od miesta bodov A a C. · Na záver nastavme všetky tri body a môžeme pozrieť ako závisí tvar a veľkosť obrázku od týchto vrcholov. Videli sme čo znamenajú rohy obrázku. Na základe toho ak chceme priložiť obrázok k bodu A so šírkou 3 a výškou 4 jednotiek, tak rohy nastavujeme takto: · 1. roh: A · 2. roh: A + (3, 0) · 4. roh: A + (0, 4) Poznámka: Ak teraz pohybujeme s bodom A v režime Posunúť, tak obrázok zachováva svoju veľkosť. Súvisujúce okruhy 3.2 Režimy Obrázok pozadia Priehľadnosť
www.geogebra.org