# 1. Hva er GeoGebra?

GeoGebra er en dynamisk matematisk programvare, som binder sammen geometri, algebra og utregninger. Programmet er utviklet av Markus Hohenwarter ved Florida Atlantic University, til bruk for elever og lærere.

På den ene siden er GeoGebra et dynamisk geometrisystem. Du kan utføre konstruksjoner med punkt, vektorer, linjestykker, linjer og kjeglesnitt. Du kan også tegne grafer til funksjoner og forandre konstruksjonene og grafene dynamisk etterpå.

På den andre siden, kan likninger og koordinater settes inn direkte. På denne måten kan GeoGebra bruke variabler for tall, vektorer og punkt, finne den deriverte og integraler av funksjoner. Programmet tilbyr kommandoer som Nullpunkt eller Ekstremalverdi.

Disse to tilnærmingsmåtene er typiske for GeoGebra: Et uttrykk i algebravinduet svarer til et objekt i geometrivinduet og omvendt.

www.geogebra.org